**CAPTURE21**

**Europol 2021 Infurzar tal-Liġi
Kompetizzjoni tar-Ritratti**

**Ippolixxja l-lenti tal-kamera għall-kompetizzjoni tar-ritratti tagħna CAPTURE 21 u**

**irbaħ vjaġġ għal tnejn għal Europol f’The Hague!**

Jintlaqgħu ritratti minn fotografi professjonali u dilettanti li jaħdmu għal aġenziji tal-infurzar tal-liġi u għal rivisti tal-infurzar tal-liġi f’pajjiżi tal-UE u f’pajjiżi bi Ftehimiet mal-Europol. Kull fotografu jista’ jissottometti sa ħames ritratti.

Din is-sena hemm żewġ kategoriji differenti li fihom jistgħu jipparteċipaw ir-ritratti:

1. **Nagħmlu lill-Ewropa aktar sikura.** L-uffiċjali tal-infurzar tal-liġi tal-UE fil-ħidma tagħhom, jagħmlu lill-Ewropa post aktar sikur. Informazzjoni intuwittiva operazzjonali fil-ġlieda kontra l-kriminalità organizzata, eż. it-traffikar tad-drogi u tal-armi, il-faċilitazzjoni ta' dħul klandestin ta' persuni, il-falsifikazzjoni, eċċ. Eżerċizzji ta’ taħriġ u manuvri. L-infurzar tal-liġi li jidher f’forma astratta u f’forma artistika.
2. **Il-ftuħ mill-ġdid tal-Ewropa** Hekk kif il-kontinent kollu qed jimplimenta programmi ta’ tilqim, l-Ewropa qiegħda terġa’ tiftaħ mill-ġdid bil-mod. L-ivvjaġġar qed jerġa’ jaqbad, in-negozji qed jiftħu l-bibien tagħhom u l-komunitajiet qed jerġgħu jiġu flimkien. Qed nappellaw lill-fotografi biex jikkondividu l-istejjer tagħhom minn dan l-episodju tal-pandemija tal-coronavirus. Uruna kif il-forzi tal-pulizija għadhom qed jaġġustaw ix-xogħol tagħhom, jassumu kompiti ġodda u jgħinu lill-komunitajiet matul din il-fażi tal-pandemija.

L-aħjar ritratt minn kull kategorija se **jirbaħ vjaġġ ta’ żewġ iljieli għal żewġ persuni għal The Hague jew għal Amsterdam, bi żjara l-Europol**. F’każ li f’xi waħda mill-kategoriji ma jkun hemm l-ebda rebbieħ, jingħata t-tieni premju fil-katergorija l-oħra.

Data tal-għeluq: **30.9.2021**

**Idħol online:** [**www.europol.europa.eu**](http://www.europol.europa.eu/photo2014)

***Importanti!***

***Din il-formola għandha tiġi sottomessa fuq il-paġna web tal-kompetizzjoni tar-ritratti***

**Formola B: Kunsens tas-Suġġett**

*Kull* persuna li tintgħaraf f’*kull* ritratt għandha

tagħti l-kunsens tagħha billi timla waħda minn dawn il-formoli.

**Isem:**

**Email:**

**Telefon:**

**Indirizz postali:**

Nagħti l-kunsens sħiħ għar-ritratt(i) tiegħi u għad-deskrizzjoni(jiet) relatat(i) li se jintużaw mill-Europol b’rabta mal-kompetizzjoni tar-ritratti tal-infurzar tal-liġi tal-Europol, il-kalendarji tal-Europol u kwalunkwe pubblikazzjoni oħra tal-Europol, kemm jekk prodotta fuq l-intranet, fuq l-internet kif ukoll f’midja stampata.

Jien naqbel ukoll li l-Europol tuża r-ritratt(i) għal kwalunkwe attività oħra relatata mal-mandat tagħha u li taħżen ir-ritratt(i) għal dan il-għan.

Nifhem li r-ritratt(i) tiegħi u d-deskrizzjoni(jiet) relatati jistgħu jiġu adattati qabel il-pubblikazzjoni.

Fi kwalunkwe ħin jien nista’ nirtira l-kunsens tiegħi tkun xi tkun ir-raġuni, u f’dan il-każ ir-ritratt ma jibqax jintuża f’pubblikazzjonijiet futuri. Naqbel li nipprovdi din it-talba bil-miktub.

**Iffirmat:**

**Data:**

***Importanti!***

***Din il-formola għandha tiġi sottomessa fuq il-paġna web tal-kompetizzjoni tar-ritratti***

**Formola A: Rinunzja tal-Fotografu**

Jien, ... (“Il-fotografu”), nagħti lill-Uffiċċju Ewropew tal-Pulizija (li jinsab f’Eisenhowerlaan 73, 2517 KK The Hague, In-Netherlands) (“Europol”), u lis-suċċessuri legali tiegħu d-dritt dinji li jużaw, jirriproduċu, jadottaw, jibdlu, jiddistribwixxu, jippubblikaw (jew jikkawżaw li jiġi ppubblikat) u juru pubblikament ir-ritratt(i) deskritt(i) hawn taħt:

………………………………………………………... (għadd ta’ immaġnijiet)

għal kwalunkwe skop inkluż, iżda mhux limitat għal, kalendarji tal-Europol. Biex jiġi evitat kull dubju, dan jinkludi kwalunkwe pubblikazzjoni futura li tista’ tiġi offruta lill-pubbliku (inkluż permezz ta’ partijiet terzi bħall-pubblikaturi tal-gazzetti).

Nifhem u naqbel li r-Ritratti jistgħu jintużaw kollha jew parzjalment, fi kwalunkwe ħin, f’forma komposta jew distorta, bil-kulur jew b’mod ieħor u jistgħu jiġu ppubblikati permezz ta’ kwalunkwe medium inkluż, iżda mhux limitat għal, medium stampat, vidjo u/jew fuq l-internet. Dan il-kunsens jawtorizza kwalunkwe żvelar inizjali u sussegwenti jew pubblikazzjoni tar-Ritratti fi kwalunkwe ħin.

Jien is-sid uniku u esklużiv tad-drittijiet kollha relatati mar-Ritratti. L-ebda parti minnhom mhija meħuda minn jew ibbażata fuq kwalunkwe xogħol ieħor; l-ebda parti ma tikser id-dritt tal-awtur jew kwalunkwe dritt ieħor ta’ xi persuna u lanqas ma tikser xi liġi eżistenti tal-UE jew nazzjonali. Ir-riproduzzjoni, il-pubblikazzjoni, il-wirja, jew kwalunkwe użu ieħor mill-Europol fi kwalunkwe forma, mhuma se jiksru bl-ebda mod, dirett jew indirett, id-drittijiet ta’ xi persuna.

Sal-punt li xi wieħed mir-Ritratti jkun fih persuni li jistgħu jiġu identifikat b’mod faċli, inkludejt l-ismijiet, l-indirizzi u n-numri tat-telefon kollha ta’ tali persuni u l-kunsens bil-miktub tagħhom għall-użu tal-immaġnijiet tagħhom għall-iskopijiet identifikati mill-Europol.

Nirrinunzja għal kwalunkwe dritt li nispezzjona/napprova kwalunkwe prodott lest u nirrilaxxa lil Europol minn kwalunkwe responsabbiltà minħabba kwalunkwe distorsjoni, bidla jew użu f’forma komposta kemm intenzjonata kif ukoll mhux intenzjonata, li jistgħu jseħħu fl-ipproċessar jew fil-preparazzjoni tal-prodott lest.

Naqbel li nindennizza u li ma nżommx lil Europol responsabbli fir-rigward ta’ kwalunkwe telf, ħsara, spejjeż, tariffi, tariffi legali, irkupri, sentenzi, ammonti mħallsa bħala saldu, penali, u spejjeż li jistgħu jinkisbu, jiġu imposti fuq, jew jiġu mġarrba minħabba: (1) kwalunkwe vjolazzjoni jew ksur ta’ kwalunkwe dritt ta’ proprjetà jew dritt tal-awtur; (2) kwalunkwe materjal libelluż jew illegali li jinsab fir-Ritratti; (3) kwalunkwe invażjoni ta’ privatezza jew dħul mingħajr permess fit-teħid tar-Ritratti jew il-pubblikazzjoni tagħhom; jew (4) kwalunkwe ksur ieħor ta’ dan l-impenn.

Nifhem li dan l-istrument huwa legalment vinkolanti, u li jien iffirmajt b’mod volontarju din id-Dikjarazzjoni.

B’XIEHDA TA’ DAN, jien esegwixxejt u wettaqt din id-Dikjarazzjoni ta’ Kunsens, Rinunzja ta’ Responsabbiltà, Indennizz u Rilaxx mid-data li ġiet stabbilita l-ewwel hawn taħt.

**Fotografu**

 [Firma]

 [Stampa l-isem]

 [Data]

Indirizz:

**Kunsens tal-Awtorità tal-Infurzar tal-Liġi (LEA)[[1]](#footnote-1)٭**

 [Firma]

 [Stampa l-isem]

 [Kariga]

Isem l-organizzazzjoni u l-indirizz tagħha:

1. ٭ Meħtieġ biss meta ritratt juri attività jew tagħmir li jistgħu jiġu perċeputi b’mod raġonevoli li huma kunfidenzjali. Il-kontrofirma hija mitluba biex jiġi żgurat li l-Europol jista’ jiġi aċċertat li l-ebda ksur tar-regoli interni/nazzjonali tal-LEA mhu se jirriżulta mill-pubblikazzjoni. [↑](#footnote-ref-1)